**KOPRIVNIČKO-KRIŽEVAČKA ŽUPANIJA,** Ulica Antuna Nemčića 5, Koprivnica, OIB: 06872053793, koju zastupa župan Darko Koren, ing.građ. (u daljnjem tekstu: Naručitelj)

i

\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_, OIB: \_\_\_\_\_\_\_\_\_\_\_\_\_\_\_\_\_\_\_\_\_\_\_, kojeg zastupa \_\_\_\_\_\_\_\_\_\_\_\_\_\_\_\_ (u daljnjem tekstu: Izvoditelj) zaključili su

# UGOVOR O NABAVI RADOVA

# POSTAVLJANJA LAMINATA U ZGRADI KOPRIVNIČKO-KRIŽEVAČKE ŽUPANIJE

**I. PREDMET UGOVORA**

Članak 1.

Predmet ovog Ugovora su radovi postavljanja laminata u zgradi Koprivničko-križevačke županije sukladno tehničkoj specifikaciji.

Naručitelj ustupa, a Izvoditelj preuzima izvođenje radova iz stavka 1. u svemu prema ponudi oznake \_\_\_\_\_\_od \_\_\_\_\_\_\_ 2022. godine koja čini sastavni dio ovog Ugovora i nalazi se u privitku.

Članak 2.

 Radovi se izvode u zgradi Koprivničko-križevačke županije, Ulica Antuna Nemčića 5, Koprivnica.

Izvoditelj se obvezuje radove iz članka 1. ovog ugovora izvesti stručno i solidno, sukladno zakonskim odredbama, pravilima struke, tehničkim rješenjima i uputama iz ponudbenog troškovnika.

**II. CIJENA I ODREDBE O PLAĆANJU**

Članak 3.

 Ugovorne strane utvrđuju vrijednost radova iz članka 1. ovog Ugovora prema ponudi Izvoditelja u iznosu od\_\_\_\_\_\_\_\_\_ kuna (slovima: \_\_\_\_\_\_\_\_\_\_), pri čemu PDV po stopi od 25% iznosi \_\_\_\_\_\_\_\_ kuna (slovima: \_\_\_\_\_\_\_\_\_\_\_), odnosno sveukupna cijena izvođenja radova iznosi \_\_\_\_\_\_\_\_\_\_ kuna (slovima: \_\_\_\_\_\_\_\_\_\_\_\_\_).

U ugovorenoj sveukupnoj cijeni radova uračunati su svi troškovi rada, materijala, rada strojeva, transporta, pristojbe, plaće, režijski troškovi, zakonske obveze i porezi te svi drugi izdaci Izvoditelja koji opterećuju cijenu do potpunog dovršenja predmetnih radova.

Vrijednosti jediničnih cijena stavaka su fiksne i nepromjenjive.

Članak 4.

Izvoditelj će za izvedene radove ispostaviti privremene i okončanu situaciju. Privremene situacije dostavljaju se sa stanjem zadnjeg dana u mjesecu. Okončana situacija dostavlja se nakon preuzimanja radova.

 Plaćanje će se obaviti temeljem izdanog elektroničkog računa u roku od 30 (trideset) dana primitka istog, na IBAN Izvoditelja broj \_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_.

Predujam je isključen, kao i sredstva davanja osiguranja plaćanja.

Obračun izvedenih radova je prema stvarno izvedenim količinama.

U slučaju kašnjenja plaćanja Izvoditelj ima pravo obračunati zakonsku zateznu kamatu Naručitelju.

**III. POČETAK I ZAVRŠETAK RADOVA**

Članak 5.

Početak izvođenja radova iz članka 1. ovog Ugovora je po uvođenju u posao. Uvođenje u posao obaviti će se najkasnije 10 dana od sklapanja ugovora. Ugovor je sklopljen danom potpisa obiju ugovornih strana.

Izvoditelj je dužan prilikom uvođenja u posao dostaviti terminski plan izvođenja radova po prostorijama.

Rok za završetak ugovorenih radova je 60 dana od uvođenja u posao.

**IV. JAMSTVA**

Članak 6.

Kao jamstvo za uredno ispunjenje ugovora Izvoditelj kod potpisa ugovora dostavlja zadužnicu na iznos od \_\_\_\_\_\_\_\_\_ kuna (slovima: ­­\_\_\_\_\_\_\_\_\_\_ ) ili bjanko zadužnicu koja pokriva traženi iznos, što odgovara iznosu od 10% vrijednosti ugovora bez PDV-a. Naručitelj će aktivirati (naplatiti) dostavljeno jamstvo u slučaju Izvoditeljeve povrede ugovornih obveza.

Jamstvo za uredno ispunjenje ugovora Naručitelj će naplatiti u slučajevima:

1. povrede ugovornih obveza od strane Izvoditelja zbog koje je Naručitelju nastala šteta i to u iznosu visine nastale štete s pripadajućim kamatama,
2. u slučaju neispunjenja ugovorne obveze od strane Izvoditelja zbog razloga za koje je odgovoran Izvoditelj kao i u slučaju raskida ovog ugovora kojeg je uzrokovao Izvoditelj, i to u punom iznosu jamstva,
3. u drugim slučajevima radi naplate potraživanja koja Naručitelj ima prema Izvoditelju u vezi s ovim ugovorom, do visine iznosa kojeg Naručitelj potražuje.

Članak 7.

Za izvedene radove Izvoditelj daje jamstvo od 2 (dvije) godine.

Jamstveni rok počinje teći od dana zapisnički obavljene primopredaje odnosno po otklanjanju svih zapisnički utvrđenih nedostataka kod primopredaje.

Tijekom trajanja jamstvenog roka Izvoditelj je obvezan, po pisanoj obavijesti Naručitelja o svom trošku pristupiti otklanjanju ustanovljenih nedostataka uzrokovanih krivnjom Izvođača, a najkasnije 48 (četrdesetosam) sati od trenutka primanja obavijesti. Ako Izvoditelj ne pristupi otklanjanju nedostataka u dogovorenom roku Naručitelj će iste otkloniti po drugom Izvoditelja na teret Izvoditelja potpisnika ovog Ugovora.

Članak 8.

Kao jamstvo za otklanjanje nedostataka Izvoditelj kod primopredaje radova dostavlja zadužnicu na iznos od \_\_\_\_\_\_ (slovima: \_\_\_\_\_\_\_\_\_\_\_\_\_\_\_\_\_) ili bjanko zadužnicu koja pokriva traženi iznos, što odgovara iznosu od 10% vrijednosti izvedenih radova.

Naručitelj će aktivirati (naplatiti) dostavljeno jamstvo ukoliko Izvoditelj u jamstvenom roku odbije otkloniti utvrđene nedostatke.

Neiskorišteno jamstvo za otklanjanje nedostataka u jamstvenom roku biti će vraćeno Izvođaču po proteku jamstvenog roka.

**V. OBVEZE IZVOĐAČA**

Članak 9.

Izvoditelj se obvezuje da će ugovorene radove izvesti u skladu s ponudbenim troškovnikom i pravilima struke, uz uporabu kvalitetnih materijala.

Ukoliko se pojavi potreba za izvođenjem neugovorenih radova koji bi bili neophodni za završetak radova koji su predmet ovog ugovora, Izvoditelj je dužan bez odgode obavijestiti Naručitelja o potrebi njihovog izvođenja, a ugovorne strane su suglasne da će se isti izvoditi samo uz prethodno pismeno odobrenje Naručitelja

**VI. PRIMOPREDAJA IZVEDENIH RADOVA**

Članak 10.

Pregled i primopredaju izvedenih radova obavljaju predstavnici ugovornih strana, o čemu izrađuju zapisnik te Izvoditelj radova predaje Naručitelju ateste za sve ugrađene materijale.

Ako Naručitelj prilikom pregleda izvedenih radova ustanovi da pojedini radovi nisu izvedeni prema Ugovoru i da postoje nedostaci Izvoditelj je obvezan te nedostatke otkloniti o svom trošku, u roku koji zajednički u zapisniku utvrde ugovorne strane.

Ako Izvoditelj ne otkloni sve utvrđene nedostatke u utvrđenom roku, Naručitelj predmetne radove neće primiti u cjelini te će Izvoditelju odrediti novi rok za otklanjanje nedostataka, a može i nedostatke ukloniti putem drugog izvoditelja na teret Izvoditelja potpisnika ovog Ugovora.

**VII. PRIJEVREMENI PRESTANAK UGOVORA I UGOVORNA KAZNA**

Članak 11.

Ugovor će se raskinuti u sljedećim slučajevima:

* ako Izvoditelj ne dostavi jamstvo za uredno ispunjenje ugovora,
* ako Izvoditelj odbije početi izvršavati Ugovor,
* ako Naručitelj ne izvršava preuzete financijske obveze.

U slučaju nastupa gore navedenih okolnosti Naručitelj će pisanim putem obavijestiti Izvoditelja o namjeri raskida ugovora. Izvoditelj je dužan u roku 15 dana od primitka Naručiteljeve obavijesti izvesti radove do faze u kojoj ih Naručitelj može preuzeti i predati drugom izvoditelju na izvođenje. U protivnom, Naručitelj ima pravo ustupiti drugom izvoditelju dovršenje preuzetih radova na teret Izvoditelja.

U slučaju raskida ovog ugovora, ugovorne strane će utvrditi stupanj izvedenosti radova i njihovu vrijednost. U tom slučaju Izvoditelj ima pravo naplate samo stvarno izvedenih radova.

Naručitelj ima pravo na naknadu štete koju je pretrpio zbog raskida ugovora u skladu sa Zakonom o obveznim odnosima.

Članak 12.

Ukoliko krivnjom Izvoditelja dođe do prekoračenja ugovorenog roka Naručitelj će od Izvoditelja naplatiti ugovorenu kaznu u visini 2‰ (dva promila) od ukupno ugovorenog iznosa za svaki dan prekoračenja roka s tim da ukupno ugovorena kazna ne može biti veća od 5% (pet posto) od ugovorene vrijednosti radova. Ugovorna kazna za neizvršenje radova koji su predmet ovog ugovora iznosi 5% (pet posto) od ugovorene vrijednosti radova.

Ako Naručitelju zbog kašnjenja Izvoditelja nastane šteta koja premašuje ugovorne kazne, Naručitelj ima pravo zahtijevati razliku do potpune naknade štete.

**VIII. ZAVRŠNE ODREDBE**

Članak 13.

Izvoditelj se obvezuje čuvati povjerljivost svih osobnih podataka kojima će imati pristup prilikom izvršenja ovog Ugovora.

Izvoditelj osobne podatke iz stavka 1. ovog članka neće koristiti ni na koji način niti će poduzimati bilo kakve radnje koje bi mogle značiti otkrivanje, promjenu ili gubitak tih osobnih podataka.

Izvoditelj se obvezuje da će povjerljivost osobnih podataka iz stavka 1. ovog članka čuvati i nakon prestanka ovog Ugovora.

Bilo kakvo neovlašteno raspolaganje Izvoditelja osobnim podacima iz stavka 1. ovog članka predstavlja povredu zakonske obveze, pod materijalnom i kaznenom odgovornošću.

Zakonski zastupnik Izvoditelja dužan je o čuvanju povjerljivosti osobnih podataka iz stavka 1. ovog članka izvijestiti sve svoje zaposlene.

Članak 14.

Potpisom ovog Ugovora, ugovorne strane utvrđuju da će za sve slučajeve koji ovim Ugovorom nisu predviđeni ili su predviđeni suprotno, primijeniti Zakon o obveznim odnosima.

Članak 15.

Sve sporove koji eventualno nastanu u tijeku izvođenja radova ili po dovršetku radova ugovorne strane rješavaju sporazumno. Ako eventualni spor ugovorne strane ne riješe na spomenuti način suglasne su da je nadležan stvarno nadležan sud.

Članak 16.

Ovaj Ugovor sastavljen je u 4 (četiri) istovjetna primjerka od kojih svaki primjerak ima snagu originala, po 2 (dva) za svaku ugovornu stranu.

Ovaj Ugovor stupa na snagu danom potpisa obiju ugovornih strana.

KLASA:

URBROJ:

Koprivnica, \_\_\_\_\_\_\_\_\_\_ 2022.

 **ZA IZVODITELJA ZA NARUČITELJA**

 **Župan:**

 **Darko Koren, ing.građ.**

 \_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_